Bloc+3.+Activitat+2.2+Tres+en+línia

= Tres en línia =

És una variant del joc Tres en ratlla al qual heu jugat abans. El taulell és molt semblant i cada jugador només té tres fitxes. Es van col·locant per torns amb l’objectiu d’aconseguir tenir les tres a una mateixa línia. Després de col·locar les tres fitxes de cada jugador, si cap dels dos encara no ha aconseguit tres en línia, està permès moure qualsevol fitxa pròpia a una posició contigua lliure per aconseguir fer el tres en línia. El joc es pot jugar tranquil·lament assegut al terra o a un banc d’una plaça. El taulell pot ser pintat amb un llapis a un paper o bé al mateix terra amb guix o amb un trosset de maó. Les tres fitxes poden ser pedres, trossos de fusta, boletes de paper, monedes, llenties o qualsevol altre cosa que ens pugui ser útil.

Volem investigar si existeix alguna estratègia guanyadora per algun dels dos jugadors. 1. El primer que s’ha de fer és familiaritzar-se amb el noves regles del joc: per aconseguir-ho, jugueu al //Tres en Línia// unes quantes vegades amb el company, emprant el taulell i les sis fitxes que us proporcionem. 2. Observeu i escriviu el resultats que aneu obtenint per poder presentar-los a tot el grup. Existeix alguna estratègia guanyadora pel primer jugador?